[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "To\u0303lkes kaduma la\u0308inud: kuidas kanda Kalasadama planeeringu u\u0308ksmeel paberile?"}, {"text_idx": "#000005", "text": "Kalasadama detailplaneeringu u\u0308ldso\u0303nalisust vastustanud Telliskivi selts sai eile o\u0303htul arendajalt lubaduse tingimused konkreetsemaks kirjutada, enne kui planeering volikogus ha\u0308a\u0308letamisele la\u0308heb. Suulises arutelus on u\u0308ksmeel hoomatav, vaidlus ka\u0308ib selle u\u0308le, millises so\u0303nastuses elanike ootused ja arendaja lubadused dokumendiks vormuvad. Siinkohal la\u0308hevad arvamused lahku ja lahvatab kohalike umbusk."}, {"text_idx": "#000006", "text": "Tallinna Linnavolikogu istungite saalis peeti eile o\u0303htul linnamajanduse komisjoni laiendatud istung, mis ta\u0308hendas, et kokku olid tulnud ko\u0303ik Kalasadama planeeringuga seotud osalised: arendaja Pro Kapital, piirkonna elanikke koondav ja kavandatava detailplaneeringu suhtes petitsiooni algatanud Telliskivi selts, Tallinna peaarhitekt, hulk linnaametnikke ja ka\u0308puta\u0308is murelikke linnakodanikke. Linnamajanduskomisjoni esimees Andrei Birov so\u0303nastas koosoleku eesma\u0308rgi ja\u0308rgmiselt: kuulata a\u0308ri eri poolte seisukohad ja leida vastused ku\u0308simustele, enne kui detailplaneering linnavolikogu saali ha\u0308a\u0308letusele jo\u0303uab. Suurtes so\u0303nades kulges koosolek u\u0308ksmeelselt, nii linn kui arendaja to\u0303otasid: liivarand ja\u0308a\u0308b!, kuid kohalike hing rahu ei leidnud - kuniks lubadused u\u0308heselt mo\u0303istetavalt paberil pole, ei maksa so\u0303nad midagi."}, {"text_idx": "#000007", "text": "Telliskivi selts on heitnud kavandatavale detailplaneeringule ette liigset u\u0308ldso\u0303nalisust, mis lubab arendajal minna senise avaliku linnaruumi kallale, ilma et linnarahvale ja\u0308a\u0308ks piisavalt lauge rannajoonega promenaadiala. Seda takistavad kohalike elanike hinnangul eeska\u0308tt rannajoonele kavandatavad tehnotrassid, mis eeldavad pinnase to\u0303stmist ja sellega rannajoone muutmist, milleks kaoks sellele omane laugus. Arendaja aga kinnitab, et tehnotrassid pole \"kivisse raiutud\" - nende asukoha saab ma\u0308a\u0308rata iga arhitektuurikonkursil osaleja ise."}, {"text_idx": "#000008", "text": "Elanike ettepanekuid detailplaneeringus kompromisside tegemiseks ongi peamiselt kolm: et sa\u0308iliks lauge rannaala, et nihutataks planeeringus olevaid krundipiire liivaranna kasuks ning to\u0303stetaks planeeringus u\u0308mber tehnovo\u0303rkude asukoht. Telliskivi selts algatas oma soovide sisseviimiseks ka petitsiooni, mis kogus tuhandeid toetusha\u0308a\u0308li."}, {"text_idx": "#000009", "text": "Arendaja esindaja, Pro Kapital Grupi juhatuse liige Allan Remmelkoor leiab, et detailplaneering vastab juba praegu Telliskivi seltsi ja linnaelanike soovidele, kuid ku\u0308simus on paremas so\u0303nastamises. Nagu Remmelkoor nentis, on peamine vaidlus ka\u0308inud liivaranna u\u0308mber so\u0303nade \"sa\u0308ilimine\" ja \"olemasolu\" mo\u0303istmises."}, {"text_idx": "#000010", "text": "\"Me ra\u0308a\u0308gime tegelikult u\u0308hest ja samast asjast ja ka petitsioon murrab suuresti sisse lahtisest uksest. Me oleme korduvalt ro\u0303hutanud, et liivaranna olemasolu on selle planeeringu ja\u0308rgi tagatud, kuid me teeme seda so\u0303nastust u\u0308mber, nii et see oleks paremini arusaadav, aga liivarand on ja ja\u0308a\u0308b selles rannalo\u0303igus alles,\" ro\u0303hutas Remmelkoor ERR.ee uudisteportaalile."}, {"text_idx": "#000011", "text": "Trasside asukoha muutmist detailplaneeringus ta vajalikuks ei pidanud. \"Trassid pannakse paika ikkagi lo\u0303pliku ehitusprojektiga, mis omakorda pannakse paika va\u0308ljakuulutatava arhitektuurikonkursi vo\u0303iduto\u0308o\u0308ga. Keegi ei la\u0308he seda maapinda selleks ta\u0308itma, et panna sinna trassid vo\u0303i torustik. Siin on ikkagi tegemist tehnilise ta\u0308psustuse ja so\u0303nastuse parandusega, nii et vandeno\u0303ud selles, et kaabelduse vo\u0303i torustiku kaevandamiseks on liivarand vaja u\u0308les kaevata, sellel ei ole to\u0303epo\u0303hja all,\" kinnitas Remmelkoor. \"Liivaranna olemasolu on detailplaneeringu ja\u0308rgi kohustuslik,\" rahustas ta kahtlejaid."}, {"text_idx": "#000012", "text": "Arhitekt Raivo Kotov, kes vaidlustas tehnotrassi asukoha detailplaneeringus, ei saa aru, miks linn ja arendaja selle kohta dokumentides muuta ei soovi.\"Antud juhul on po\u0303himo\u0303tteline ku\u0308simus, et kui tehnovo\u0303rgud on joonestatud olemasoleva kaldakindlustuse peale, siis miks nad sinna on joonestatud? Va\u0308ga vabalt vo\u0303iksid need olla viis meetrit maa pool, aga nad on ta\u0308pselt sinna joonestatud, kuhu nad ei sobi. Selleks, et olemasolev kallas senisel kujul sa\u0308iliks, tuleks nad nihutada maa poole ja leida kompromiss arendaja ja Telliskivi seltsi vahel. Ma ei saa ta\u0308pselt aru, miks seda teha ei taheta,\" ja\u0308i Kotov no\u0303utuks."}, {"text_idx": "#000013", "text": "\"Optimistina vo\u0303iks arvata, et ega arendaja mingit lollust ei tee - ta teeb ju ikkagi keskkonda tulevatele elanikele, samas aga vo\u0303imaldavad detailplaneeringu praegused dokumendid teha otseo\u0308eldes sigadusi, po\u0308o\u0308rates olemasoleva va\u0308a\u0308rtusliku keskkonna pea peale. Selle va\u0308ltimiseks oleks vaja detailplaneeringu dokumente muuta,\" leidis Kotov."}, {"text_idx": "#000014", "text": "Kohalikke lubadused endiselt ei veena"}, {"text_idx": "#000015", "text": "Ehkki nii linnavolikogu linnamajanduskomisjoni esimees Andrei Birov kui ka linna peaarhitekt Endrik Ma\u0308nd leidsid, et arutelu kulges konstruktiivses o\u0303hkkonnas ning u\u0308hisosa leiti, siis Telliskivi seltsi esindajaid arendaja so\u0303nad ikkagi ei veennud."}, {"text_idx": "#000016", "text": "\"Ei saaks o\u0308elda, et varasemaga seoses midagi muutunud on. Suuso\u0303nalised selgitused on ko\u0303ik mo\u0303istlikud ja la\u0308hevad kokku sellega, mida me ise arvame, milline see linnaruum peaks olema, aga kuniks need selgitused pole jo\u0303udnud dokumentatsioon, ei ta\u0308henda need midagi,\" leidis petitsiooni esitanud Telliskivi seltsi juhatuse liige Grete Arro."}, {"text_idx": "#000017", "text": "\"Tuuakse erinevaid po\u0303hjendusi selle kohta, miks need lubadused ei peaks paberile jo\u0303udma, aga ku\u0308simus on ikkagi selles, kas linn ja arendaja tahaks na\u0308idata u\u0308les omapoolset head tahet vo\u0303i mitte. Ra\u0308a\u0308gime muudkui kompromissist, aga tegelikult vo\u0303iks ju olla konsensuslik la\u0308henemine - vo\u0303iks selge so\u0303naga o\u0308elda, et liivarand olemasolevas va\u0308a\u0308rtuses ja vormis ja\u0308a\u0308b alles, tehnovo\u0303rgud na\u0308idatakse paberil a\u0308ra, et nad on mujal ja see kaitstav ala vo\u0303iks u\u0308hemo\u0303tteliselt olla selgituskirjas va\u0308lja o\u0308eldud ning ka krundipiiride suurenemine on ta\u0308iesti arusaamatu, selle vo\u0303iks tagasi to\u0303mmata,\" selgitas Arro kohalike elanike ettepanekuid."}, {"text_idx": "#000018", "text": "Detailplaneering na\u0308eb ette, et avalikku kasutusse ja\u0308a\u0308vad praegune Kalaturg, eile liiklusele avatud Kalaranna tee ja linnapark ning rannapromenaad, samuti vo\u0303imalik ta\u0308iteala meres, juhul kui arhitektuurikonkursi vo\u0303iduto\u0308o\u0308 seda ette na\u0308eb. Ehitusalust pinda on alal 12 300 m2, kuhu on lubatud rajada 6 kuni 18 kuni 5-korruselist elu- ja a\u0308rihoonet."}, {"text_idx": "#000020", "text": "Telliskivi selts on soovinud, et mereala ja\u0308a\u0308ks linlaste ka\u0308sutusse 50 meetri laiuses, linn garanteerib praegu 25 meetrit."}, {"text_idx": "#000021", "text": "\"Garanteeritud on, et kavandatava hoonestuse ja praeguse merepiiri vahele ja\u0308a\u0308b va\u0308hemalt 25 meetri laiune hoonestamata ala, kuhu siis tuleb kavandada rannapromenaadi elemendid. Seda na\u0308itab arhitektuurikonkurss, mille to\u0308o\u0308d vo\u0303ivad kombineerida nii looduslikku lauget rannaala kui ka tehislikke kaldakindlustusi. Kindlasti ei pea see rannapromenaad olema u\u0308htse laiusega u\u0308hesuguses vo\u0303tmes lahendatud kaldalo\u0303ik, nagu praegu on na\u0308iteks Pirita teel - siin vo\u0303ib olla see ma\u0308rksa mitmeku\u0308lgsem ja ma\u0308ngulisem, aga siinkohal tuleb oma lootused juba arhitektuurivo\u0303istlusele panna,\" selgitas Tallinna peaarhitekt Endrik Ma\u0308nd."}, {"text_idx": "#000022", "text": "Ka Kotov no\u0303ustus, et 25 meetrit liivariba on piisav. \"Ma arvan, et linnakeskkonnas on 25 meetrit liivariba ta\u0308iesti piisav, kuid oluline on, et olemasolev va\u0308a\u0308rtus selle 25 meetri peale alles ja\u0308a\u0308ks,\" ro\u0303hutas Kotov."}, {"text_idx": "#000023", "text": "Kui arendaja ja kohalike soovid on selged, siis mis on aga linna huvi, tahtis ERR.ee Tallinna peaarhitektilt teada. \"Linna huvi on, et merea\u0308a\u0308r oleks tallinlasele ligipa\u0308a\u0308setav ja et see oleks huvitav elukeskkond. Soovime, et linn to\u0303epoolest saaks merele avatud ja ka meri linna - mitte ainult, et kaldal oleks palju ja aktiivset tegevust, vaid et seda oleks ka kalda la\u0308hedal merel,\" selgitas Ma\u0308nd."}, {"text_idx": "#000024", "text": "Seda peaarhitekti vihjet, et tulevikus vo\u0303ib piirkonda ees oodata sadamaala arendamine, ei va\u0308listanud ka Remmelkoor, kinnitades siiski, et uut jahisadamat olemasoleva detailplaneeringuga ei kavandata, ku\u0308ll aga vo\u0303ib linn kavandada merealale tulevikus eraldi planeeringu."}, {"text_idx": "#000025", "text": "Volikogu saal valgus pa\u0308rast kahetunnist intensiivset arutelu vaikselt tu\u0308hjaks, ent maja ees arutelu ja\u0308tkus. Vo\u0303eti kokku saalis ko\u0303lanud so\u0303nu ja lubati 6. oktoobril tagasi tulla, mil toimub detailplaneeringu avalik arutelu. \"Ei, me pole detailplaneeringule vastu, tahame vaid, et meie arvamust ka kuulda vo\u0303etaks,\" ro\u0303hutasid kohalikud elanikud veel."}, {"text_idx": "#000026", "text": "Kui detailplaneering vastu saab vo\u0303etud, vo\u0303iks uue aasta algul arhitektuurikonkursi va\u0308lja kuulutada, loodavad nii linn kui arendaja. Detailplaneeringu algatamisest ta\u0308itub sel su\u0308gisel ikkagi juba 12 aastat."}, {"text_idx": "#000034", "text": "Lavrov: ei Ukraina rahuplaan ega Musta mere viljalepe pole realistlikud"}, {"text_idx": "#000036", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000042", "text": "Majandusministeerium kaalub to\u0308o\u0308tutoetuste perioodi lu\u0308hendamist"}, {"text_idx": "#000043", "text": "Rootsis sai ulatuslikus teevaringus mitu inimest kannatada"}, {"text_idx": "#000048", "text": "Ajakirjanduse professor: vo\u0303im peab ikka ajakirjandust natuke kartma"}, {"text_idx": "#000052", "text": "Klassikaraadio salvestas Noe\u0308pi muusikatunni Metsku\u0308la Algkoolis"}, {"text_idx": "#000058", "text": "Pa\u0308a\u0308steametnik la\u0308ks pensioni saamataja\u0308a\u0308mise pa\u0308rast sotsiaalkindlustusameti vastu kohtusse"}, {"text_idx": "#000059", "text": "O\u0303S 2025 keskendub keele normimisele ja kirjeldamisele"}, {"text_idx": "#000061", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000062", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]